3. ΒΑΣΙΛΙΚΟΝ ΔΙΑΤΑΓΜΑ της 11/14 Φεβρ. 1915(ΦΕΚ Α΄ 68) Περί των ως δημοσίου ωφελείας χαρακτηριζομένων εκμεταλλεύσεων λατομείων. Άρθρ.1.-Προς χαρακτηρισμόν της εκμεταλλεύσεως λατομείου τινός ως δημοσίου ωφελείας, πρέπει να υποβληθή υπό του εκμεταλλευτού, ή του κυρίου του λατομείου αίτησις προς το υπουργείον της Εθνικής Οικονομίας, συνοδευομένη υπό των απαιτουμένων στοιχείων προς απόδειξιν του ότι η εκμετάλλευσις αύτη απασχολεί κεφάλαιον μείζον των 200000 δραχμών ή είναι απαραίτητος εις Βιομηχανίαν απασχολούσαν κεφάλαιον μείζον των 500000 δραχμών. Το υπουργείον της Εθνικής Οικονομίας συλλέγει όσας ήθελε κρίνει απαραιτήτους πληροφορίας, προκαλούν εν ανάγκη σχετικήν έκθεσιν υπ’ αυτού οριζομένης επιτροπής και, εάν ήθελε πεισθή ότι συντρέχει περίπτωσις επιτρέπουσα τον χαρακτηρισμόν της εκμεταλλεύσεως του λατομείου  ως δημοσίου ωφελείας, δημοσιεύει δια της Εφημερίδος της Κυβερνήσεως, μιας των εν Αθήναις εκδιδομένων εφημερίδων και μιας των εν τη πρωτευούση του Νομού, εν ω κείται το λατομείον, πρόσκλησιν όπως πας τυχόν ενδιαφερόμενος  υποβάλη προς το υπουργείον τας τυχόν ενστάσεις του εντός μηνιαίας ανατρεπτικής προθεσμίας. Το βάσιμον των ενστάσεων κρίνεται υπό του υπουργού, όστις δύναται, αφού εκπνεύση η ανωτέρω μηνιαία προθεσμία, να προκαλέση Β.Δ/μα χαρακτηρισμού της εκμεταλλεύσεως λατομείου, ως δημοσίου ωφελείας. Άρθρ.2.-Όταν δια την ως δημοσίου ωφελείας κατά το προηγούμενον άρθρον, χαρακτηρισθείσαν εκμετάλλευσιν λατομείου είναι αναγκαία η χρησιμοποίησις ξένης ιδιοκτησίας εν όλω ή εν μέρει δι’ εναπόθεσιν της λατύπης, εγκατάστασιν μηχανημάτων και εργοστασίων, κατασκευήν οδών, σιδηροδρόμων κοινών ή εναερίων, προκυμαιών και αποβαθρών, επιτρέπεται η αναγκαστική απαλλοτρίωσις του απαραιτήτου μέρους ή όλου ξένης ιδιοκτησίας, αιτήσει του κυρίου ή του εκμεταλλευτού του λατομείου. Ο προς απαλλοτρίωσιν χώρος καθορίζεται εν σχεδίω κεκυρωμένω υπό του επιθεωρητού των μεταλλείων ή του νομίμου αυτού αναπληρωτού. Το σχέδιον συνοδεύει έκθεσις του κυρώσαντος αυτό, επεξηγούσα και δικαιολογούσα την παρισταμένην ανάγκην απαλλοτριώσεως και περιγράφουσα το είδος, έκτασιν και κατά προσέγγισιν την αξίαν της απαλλοτριωτέας ιδιοκτησίας. Άρθρ.3.-Η αίτησις του εκμεταλλευτού λατομείου προς αναγκαστικήν απαλλοτρίωσιν ξένης ιδιοκτησίας απευθύνεται προς την κατά τους ισχύοντας περί αναγκαστικής απαλλοτριώσεως, λόγω δημοσίου ωφελείας, Νόμους, αρμοδίαν δικαστικήν αρχήν, και συνοδεύεται υπ’ αντιγράφου του Β.Δ/τος του κηρύσσοντος την εκμετάλλευσιν του λατομείου ως δημοσίου ωφελείας και με το πρωτότυπον του κεκυρωμένου σχεδιαγράμματος και της συνοδευούσης αυτό εκθέσεως. Δια τον καθορισμόν της αποζημιώσεως, ανερχομένης εις το διπλούν της εκτιμηθησομένης αξίας του προς απαλλοτρίωσιν κτήματος, ως και δια την εν γένει διαδικασίαν της απαλλοτριώσεως, εφαρμόζονται αι ισχύουσαι εκάστοτε γενικαί περί αναγκαστικής απαλλοτριώσεως λόγω δημοσίου ωφελείας διατάξεις. (Αντί των σελ. 639-642) Σελ. 639(α) Τεύχος 640 - Σελ. 5 Λατομεία 13.Μ.η.1-3 